open-index/open-wikipedia-markdown huggingface dataset:
מורוקוליין

**מורוקוליין** (בשוודית ובנורווגית: **Morokulien**) הוא מתחם בגבול שוודיה-נורווגיה, ובו מונומנט לשלום שבין שתי המדינות.

האתר נמצא בצד דרך ראשית העוברת בין שתי המדינות, וסמוך מאוד למסילת רכבת בקו סטוקהולם-אוסלו. מקור השם: הלחם של שתי מילים שמשמעותן הנאה: moro בנורווגית ו-kul בשוודית.

איחוד בין שוודיה לנורווגיה התקיים בין השנים 1814 ל-1905, ובשנת 1905 קיבלה נורווגיה עצמאות משוודיה. בקונגרס השלום הנורדי, שהתקיים בשנת 1910 הוחלט על הקמת המונומנט, כדי לציין 100 שנות שלום בין שתי המדינות. בניית המונומנט הסתיימה בשנת 1914.

במקום נמצאים:
* אנדרטה הנמצאת חציה בשטח שוודיה וחציה בשטח נורווגיה.
* לשכת תיירות החצוייה אף היא בין שתי המדינות: חלקה הצפון-מערבי הוא נורווגי וחלקה הדרום-מזרחי - שוודי.
* בקתה ובה תחנת רדיו חובבים משותפת לשתי המדינות.

## גלריה

Morokulien2015 1.jpg|אנדרטת השלום במורוקוליין, מימין (דרום-מזרח) - הצד השוודי, משמאל (צפון-מערב) - הצד הנורווגי
Morokulien2015 2.jpg|הדמויות בראש האנדרטה
Morokulien2015 3.jpg|לשכת התיירות המשותפת, חצוייה בין שתי המדינות, מימין (צפון-מערב) - החלק הנורווגי, משמאל (דרום-מזרח) - החלק השוודי


## קישורים חיצוניים

*  (בשוודית ובנורווגית)
* אתר לשכת התיירות המשותפת לשתי המדינות (בשוודית, נורווגית, אנגלית וגרמנית)

קטגוריה:נורווגיה: אנדרטאות
קטגוריה:שוודיה: אנדרטאות
קטגוריה:מעברי גבול בין-לאומיים
קטגוריה:יחסי נורווגיה–שוודיה
אי שם

"**אי שם**" הוא השיר עמו ייצגה הזמרת אילנית את ישראל באירוויזיון 1973. את השיר כתב אהוד מנור
והלחינה ועיבדה נורית הירש.

זהו השיר הראשון שישראל שלחה לאירוויזיון. לפי סדר הצגות השירים בתחרות האירוויזיון 1973, השיר הושמע אחרון (ה-17 במספר), וזכה במקום הרביעי.

## בחירת השיר
בתחילת שנות ה-70 קיבלה הזמרת אילנית הצעה לייצג את גרמניה באירוויזיון. זמרות ישראליות ייצגו מדינות אירופיות באירוויזיון עוד קודם לכן. בשנת 1963, בטרם היו שידורי טלוויזיה בישראל (ישראל החלה את שידורי הטלוויזיה ב-2 במאי 1968), ייצגה אסתר עופרים את שווייץ עם שיר בשפה הצרפתית, וכרמלה קורן את אוסטריה. אילנית ואמרגנה שלמה צח גילו באקראי כי רשות השידור הישראלית זכאית להשתתף באירוויזיון, כיוון שהיא חברה באיגוד השידור האירופי. לפיכך, הם העדיפו לפנות לרשות השידור ולהציע לה כי אילנית תייצג את ישראל בתחרות האירוויזיון באדינבורו ב-1972. ברשות השידור נענו להצעה, אולם ההרשמה לתחרות כבר נסגרה, ולפיכך השתתפותה הראשונה של ישראל נדחתה בשנה אחת.

בזכות מהלך זה, החלה ישראל להשתתף בתחרות בשנת 1973. ועדה מטעם רשות השידור הופקדה על בחירת השיר, ואילנית נבחרה להיות הזמרת הראשונה שתייצג את ישראל בתחרות האירוויזיון שנערכה ב-1973 בלוקסמבורג עם השיר "אי שם". היא נשלחה במימון פרטי ביוזמתו של אורי אלוני שהיה אז עורך השבועון "להיטון".

## באירוויזיון
השיר "אי שם" הגיע למקום הרביעי באירוויזיון, הישג מכובד למדינה שמשתתפת בתחרות בפעם הראשונה. הופעתה של אילנית הייתה עם שמלת פסים (וללא אפוד מגן מתחתיה, למרות מה שחשבו אז). הקדימו את השיר אן מארי דוד, מוסדדס מספרד וקליף ריצ'רד.

השתתפותה של ישראל ניכרה גם מאחורי הקלעים עקב הצורך להדק את האבטחה על המשלחות, מכיוון שכשבעה חודשים קודם לכן נרצחו ספורטאים ישראלים במהלך אולימפיאדת מינכן. בפעם הראשונה בתולדות התחרות הוצבו שומרים בכניסה לאולם, והמשלחת הישראלית לוותה כל הזמן בשומרי-ראש.

## לאחר האירוויזיון
השיר זכה להצלחה גם במצעדי הפזמונים בישראל, ובמצעדי הפזמונים השנתיים של קול ישראל ושל גלי צה"ל דורג במקום השני. השיר נכלל באלבום הסולו השני של אילנית, שיצא באותה שנה וכלל גם להיטים כ"ללכת שבי אחרייך" ו"אחיי גיבורי התהילה", שנכתבו שניהם בעקבות מלחמת יום הכיפורים. לאחר ההופעה יצאה במופע היחיד הראשון שלה "רסיטל עם אילנית".

אילנית עצמה זכתה בתואר "זמרת השנה" ב-1973.

## גרסאות כיסוי
* במסגרת אחת התוכניות של בלאגן" השיר בוצע על ידי אילן פלד בתפקיד לימונה ושימי תבורי.

## קישורים חיצוניים

* 
* 

## הערות שוליים

קטגוריה:שירי אירוויזיון 1973
קטגוריה:שירי אילנית
קטגוריה:שירי ישראל באירוויזיון
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהולחנו על ידי נורית הירש
קטגוריה:שירים על קשת בענן
קטגוריה:סינגלים בהוצאת התקליט חיפה
Same Heart

"**Same Heart**" (בעברית: "**אותו לב**") הוא השיר שייצג את ישראל באירוויזיון 2014 שנערך בקופנהגן, דנמרק. את השיר ביצעה מיי פיינגולד. השיר נבחר בבחירה פנימית של רשות השידור בשקלול עם הצבעות קהל באולפן בו פיינגולד שרה ארבעה שירים. השיר נכתב והולחן על ידי רמי תלמיד.

## מיקומי שיא

## קישורים חיצוניים

קטגוריה:שירי אירוויזיון 2014
קטגוריה:שירי קדם-האירוויזיון
קטגוריה:שירי ישראל באירוויזיון
קטגוריה:שירים באנגלית
קטגוריה:שירים בעברית
קטגוריה:שירים מרובי שפות
שאנדונג (נושאת מטוסים)

**שאנדונג** (בסינית: **山东舰**), שקיבלה את הקוד **סוג 002**, היא נושאת מטוסים סינית שהושקה ב-26 באפריל 2017 עבור חיל הים של צבא השחרור העממי (PLAN). זוהי נושאת המטוסים השנייה של סין לאחר השלמתה של ליאונינג, והראשונה שנבנתה בתוך המדינה.

## עיצוב
ממוזער|נושאת מטוסים מסדרת 'קוזנצוב'
נושאת המטוסים מבוססת במידה רבה על סדרת 'אדמירל קוזנצוב' של ברית המועצות. גם נושאת המטוסים הראשונה של סין, הליאונינג, נבנתה מנושאת מטוסים בלתי גמורה מסדרת 'קוזנצוב'. היא שונתה ושודרגה בהשוואה לליאונינג; הותקנו בה רדאר משופר ומכלי אחסון גדולים יותר לתחמושת ודלק, אשר מאפשרים לה לשאת יותר מטוסים מאשר הליאונינג (כ-30–40 מטוסים ומסוקים). אורכה 315 מטרים, עם הדחק של 50,000 טון. משוער כי הספינה מופעלת באמצעות דודי נפט שגרתיים וטורבינות קיטור.

## קישורים חיצוניים

## הערות שוליים

קטגוריה:אוניות חיל הים של צבא השחרור העממי
קטגוריה:נושאות מטוסים בצי סין
אמור שלום

[250px|שמאל|ממוזער|מימין לשמאל: [ירדנה ארזי, לאה לופטין ורותי הולצמן. להקת שוקולד מנטה מסטיק באירוויזיון 1976]]
"**אמור שלום**" הוא השיר עמו ייצגו ההרכב המוזיקלי שוקולד מנטה מסטיק (שכלל בתוכו אז את הזמרות ירדנה ארזי, רותי הולצמן ולאה לופטין) את ישראל באירוויזיון 1976. את השיר כתב אהוד מנור והלחין ועיבד מתי כספי.

לפי סדר הצגות השירים בתחרות האירוויזיון 1976, השיר הושמע רביעי במספר, וזכה במקום השישי.

## בחירת השיר ומילותיו
בשנת 1976 נבחרה הלהקה לייצג את ישראל בתחרות האירוויזיון בהאג שבהולנד. הבנות הציגו שלושה שירים חדשים במופע טלוויזיה מיוחד: "קשת בענן" של דרורה חבקין, "זה טוב זה טוב" של אליעוז רבין ורוני וייס ו"אמור שלום" של אהוד מנור ומתי כספי שנבחר להשתתף בתחרות.

השיר מסופר מנקודת המבט של אישה הקוראת לגבר להיות המאהב שלה. היא אומרת לו "כמעט שלושים שנה אני לבד" ואומרת לו כי "אני עוד כאן אז בוא אמור שלום, אמור שלום". את המילים ניתן לפרש גם בהקשר פוליטי – ניתן לייחס את המילים מדינת לישראל הקוראת לשלום עם מדינות ערב. מדינת ישראל, שהוקמה ב-1948, הייתה בת 28 בשנת 1976, מה שמתחבר עם המילים "כמעט שלושים שנה אני לבד". משמעות נוספת – מאז שקיבלה עצמאות, ישראל בודדה ב ומוקפת מכל עבריה במדינות עוינות (מצרים וירדן חתמו על הסכמי שלום עם ישראל רק ב-1979 וב-1994).

## באירוויזיון
הלהקה הופיעה באירוויזיון בשם העברי אך נודעה גם כ"בנות השוקולד" ("The Chocolate Girls") וזכתה במקום השישי. במהלך המופע חתם פשנל, אמרגן הלהקה, על מספר חוזי הופעות ברחבי אירופה.

## לאחר האירוויזיון
השיר צעד במשך 14 שבועות במצעד השבועי העברי בגל הקל מתוכם 5 שבועות במקום הראשון, בעקבותיו דורג בסוף השנה במקום השלישי במצעד הפזמונים העברי השנתי ה'תשל"ו (1976) שנערך ברשת ג.

## קישורים חיצוניים

* 
* 
* ליהי טולדנו - אמור שלום, מתוך "ברית עולם" - אלבום המחווה של כאן גימל לאהוד מנור, 2025, בערוץ היוטיוב של כאן גימל

## הערות שוליים

קטגוריה:שירי אירוויזיון 1976
קטגוריה:שירי שוקולד מנטה מסטיק
קטגוריה:שירי קדם-האירוויזיון
קטגוריה:שירי ישראל באירוויזיון
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהולחנו על ידי מתי כספי
קטגוריה:שירים על זמן
1927 בגרמניה

שנת **[[1927]] בגרמניה** הייתה השנה בה ציינה גרמניה 56 שנות לאום.

## הנהגה
* פאול פון הינדנבורג – נשיא
* וילהלם מרקס – קנצלר

## אירועים
ממוזער|כרזת הסרט
* 10 בינואר – הסרט מטרופוליס מתפרסם.
* 16 בספטמבר – פאול פון הינדנבורג דוחה את ההאשמה בדבר אחריות גרמניה למלחמת העולם הראשונה
* 23 בנובמבר – גרמניה ופולין חותמות על הסכם סחר.

## נולדו
* 11 בפברואר – דיטר אפלר, שחקן טלוויזיה גרמני (נפטר ב-2008).
* 21 בפברואר – ריינהרד אפל, עיתונאי גרמניה (נפטר ב-2011).
* 11 במרץ – יואכים פוקסברגר, מנחה ושחקן טלוויזיה גרמני (נפטר ב-2014).
* 15 במרץ – הנס יואכים פרידריכס, עיתונאי גרמני (נפטר ב-1995).
* 21 במרץ – הנס-דיטריך גנשר, פוליטיקאי גרמני (נפטר ב-2016).
* 24 במרץ – מרטין וולסר, סופר גרמני.
* 16 באפריל – האפיפיור בנדיקטוס השישה עשר.
* 4 במאי – פיטר בוניש, עיתונאי גרמני (נפטר ב-2005).
* 9 במאי – ** מנפרד אייגן, כימאי גרמני.
** וים טולקה, מנחה טלוויזיה (נפטר ב-1995).
* 23 במאי – דיטר הילדברנדט, קומיקאי ואומן קברט (נפטר ב-2013).
* 27 במאי – פיטר מלכין, סוכן מוסד ישראלי שתפס את אדולף אייכמן (נפטר ב-2005).
* 2 בספטמבר – צבי אבני, מלחין ישראלי יליד גרמניה
* 4 באוקטובר – וולף קאהן, צייר גרמני-אמריקאי
* 16 באוקטובר – גינטר גראס, סופר יליד דנציג, חתן פרס נובל לספרות (נפטר ב-2015).
* 9 בנובמבר – שלמה להט, פוליטיקאי וראש עיריית תל אביב-יפו השמיני.

## נפטרו
* 5 ביולי – אלברכט קוסל, ביוכימאי וחלוץ בחקר הגנטיקה (נולד ב-1853).
* 30 באוקטובר – מקסימיליאן הארדן, עיתונאי גרמני (נולד ב-1861).

## קישורים חיצוניים

קטגוריה:1927 בגרמניה
משאל העם בחצי האי קרים

ממוזער|בירוק: מדינות שמכירות בתוצאות משאל העם בחצי האי קרים

ב-16 במרץ 2014, נערך בחצי האי קרים משאל עם שנוי במחלוקת בנוגע למעמדו של חצי האי. המשאל נערך על ידי הפרלמנט של הרפובליקה האוטונומית של קרים ועל ידי מועצת העיר סבסטופול (שתי הרשויות היו תחת שלטון ממשלת אוקראינה). המשאל אושר ונערך בזמן ההשתלטות הצבאית של רוסיה על חצי האי ולא היה חוקי לפי החוקה האוקראינית. משאל העם שאל את האוכלוסייה המקומית האם הם מעוניינים להסתפח לרוסיה בתור סובייקטים פדרליים, או האם הם מעוניינים להשיב את חוקת קרים מ-1992 ואת מעמדו של קרים כחלק מאוקראינה.

אפשרויות הבחירה במשאל העם לא כללו שמירה על הסטטוס קוו של קרים וסבסטופול כפי שהיו ביום עריכת המשאל. חוקת 1992 העניקה סמכויות רבות לפרלמנט של קרים, כולל סכמות לכונן יחסים עם מדינות אחרות; בעקבות זאת, פרשנים מערביים ואוקראינים רבים טענו שאפשרויות הבחירה המוצעות במשאל העם יביאו להיפרדות דה-פקטו של חצי האי קרים מאוקראינה.

המועצה העליונה של קרים ראתה את הדחתו של נשיא אוקראינה ויקטור ינוקוביץ' במהפכת אוקראינה ב-2014 כהפיכה ואת ממשלת המעבר בקייב כבלתי חוקית. המועצה העליונה טענה כי משאל העם נגרם כתוצאה מההתפתחויות הללו. התאריך הסופי ואפשרויות ההצבעה פורסמו עשרה ימים בלבד לפני עריכת משאל העם. מרבית המדינות - כולל מדינות האיחוד האירופי, ארצות הברית, וקנדה - ראו את משאל העם כלא חוקי בשל האירועים שקדמו לו, כולל העובדה שמשאל העם התבצע בזמן שחצי האי היה כבוש בידי חיילים רוסים. 13 חברות ממועצת הביטחון של האו"ם הצביעו בעד החלטה שתכריז על אי חוקיותו של המשאל, אך רוסיה הטילה וטו על החלטת המועצה וסין נמנעה מלהצביע. לאחר מכן אומצה החלטה של העצרת הכללית של האו"ם (100 בעד, 11 נגד, 58 נמנעו), אשר הכריזה על משאל העם כלא חוקי ואישרה השלמות הטריטוריאלית של אוקראינה.

רוסיה הכירה בתוצאות משאל העם באופן רשמי וטענה כי הכרזת העצמאות החד-צדדית של קוסובו קבעה תקדים שמאפשר את פרישתו של חצי האי קרים מאוקראינה, אולם השוואה זו שנויה במחלוקת בקרב חוקרים רבים. רוסיה עצמה התנגדה לפרישת קוסובו.

התוצאה הרשמית של משאל העם, שפורסמה על ידי הרפובליקה האוטונומית של קרים, הראתה כי 96.77% מהאוכלוסייה הצביעה בעד איחוד האזור עם הפדרציה הרוסית, עם אחוז הצבעה של 83.1%.

בעקבות משאל העם, המועצה העליונה של קרים ומועצת העיר סבסטופול הכריזו על עצמאותה של רפובליקת קרים וביקשו להצטרף לפדרציה הרוסית. באותו יום, רוסיה הכירה ברפובליקת קרים כמדינה ריבונית.

## קישורים חיצוניים

## הערות שוליים

קרים
קטגוריה:משבר קרים
You Know I'm No Good

**You Know I'm No Good** (בעברית: **אתה יודע שאני לא טובה**) הוא סינגל שהוקלט על ידי הזמרת-יוצרת האנגלית איימי ויינהאוס, מתוך אלבום האולפן השני והאחרון שלה "Back To Black". השיר יצא כסינגל השני מהאלבום, ב-5 בינואר 2007. במקור השיר היה לאיימי בלבד כאמנית סולו, אך יצא בגרסה שונה לחלוטין. ארקטיק מאנקיז ביצעו את השיר ב-"Jo Whiley's Live Lounge", ששודר ברדיו BBC 1. בקיץ 2007, השיר שימש בפרסומות ובפתיחת העונה הראשונה עבור AMC של סדרת הדרמה האמריקאית "Mad Men".

## וידאו קליפ
הווידאו קליפ, היה בבימויו של פיל גריפין (שגם הוא ביים את הווידאו עבור הלהיט הקודם שלה, "Rehab"), יצא בערוצי המוזיקה בסוף נובמבר 2006. הקליפ כולל את ויינהאוס כשהיא נראית במספר מקומות ביניהם בר, חדר שינה, ואמבטיה. העלילה מבוססת על היחסים של ויינהאוס ועל אופי הדמיון עם דמות הגבר שנמצאת שם. הקליפ צולם על ידי אדם פריש. הקליפ הוקרן לראשונה ב-VH1 במהלך סוף השבוע ה-3 במרץ 2007. בעקבות הקרנת הבכורה של VH1, הוא הוצב על סיבוב ה-Big 10 של MTV החל מה-5 במרץ ,2007 והוקרן לראשונה ב-TRL באותו יום. השיר נשמע על תצוגה מקדימה של הסדרה המקורית של "AMC Mad Men".

## מיקומי שיא

## נתוני מכירות

## פרסים ומועמדויות

## קישורים חיצוניים

## הערות שוליים

קטגוריה:שירי 2006
קטגוריה:סינגלים מ-2007
קטגוריה:שירי איימי ויינהאוס
קטגוריה:שירים באנגלית
קטגוריה:שירים שנכתבו על ידי איימי ויינהאוס
קטגוריה:שירים שהופקו על ידי מארק רונסון
קטגוריה:שירים על בגידה: זוגיות
קטגוריה:סינגלים בהוצאת איילנד רקורדס
DGSI

**המינהל הכללי לביטחון פנים** (בצרפתית: **Direction générale de la Sécurité intérieure**; בראשי תיבות: **DGSI**) הוא שירות ביטחון הפנים של צרפת, העוסק במודיעין פנימי, סיכול ריגול, לוחמת סייבר ובמלחמה בטרור.

הסוכנות נוסדה במאי 2014 כיורשת מספר שירותי ביטחון פנים כדוגמת המינהל המרכזי למודיעין פנים (DCRI), המינהל המרכזי למודיעין כללי (direction centrale des Renseignements généraux) והמינהל לפיקוח טריטוריאלי (DST).

הסוכנות כפופה למשרד הפנים הצרפתי ומשתפת פעולה עם סוכנות הביון, ה-DGSE (המינהל הכללי לביטחון חוץ). היא מקבילה בתפקידה לשב"כ, ל-FBI האמריקאי ול-MI5 הבריטי.

## היסטוריה
### DST
 
שירות הביטחון הצרפתי יונק את שורשיו מגוף המינהל לפיקוח טריטוריאלי (direction de la surveillance du territoire) שפעל בכפיפות למשטרה הלאומית משנת 1944 ועד 2008. היה אחראי למניעת חתרנות וריגול, לוחמה בטרור ואחריות על הביטחון הלאומי של צרפת. בקיץ 2008 הארגון פורק.

### DCRI
ב-1 ביולי 2008, במסגרת מיזוג DST עם המודיעין המשטרתי הצרפתי (המינהל המרכזי למודיעין כללי; Direction centrale des renseignements généraux) הוקם המינהל המרכזי למודיעין פנים (Direction centrale du renseignement intérieur) כגוף חדש לענייני ביטחון ומודיעין פנימי, מכוח צו נשיאותי של הנשיא ניקולא סרקוזי, שתכנן לבצע מהלך שכזה עוד בתקופת כהונתו כשר הפנים.

ההכרזה על הקמת DCRI נערכה ב-13 בספטמבר 2007. כתב האמנה אומץ ב-7 באפריל 2008 ונכנס לתוקף ב-1 ביולי 2008, לאחר מיזוג מספר גופים לביטחון הציבור ומודיעין פנים במשרד הפנים הצרפתי.

לראש DCRI מונה מפקד DST לשעבר, ברנאר סקווארצ'יני. 

במאי 2012 פטריק קלבר מונה להחליף את סקווארצ'יני בתור המנהל המרכזי למודיעין פנים.

### DGSI
המינהל הכללי לביטחון פנים (Direction générale de la Sécurité intérieure) הוקם במאי 2014.

במהלך מתן דו"חות המודיעין הקבועים לפרלמנט, במאי 2013, עלה הצורך בארגון מחדש לגוף ביטחון הפנים. הדו"ח ביקר את תפקוד ה-DCRI במהלך הטיפול במתקפת הטרור של טולוז והעלה את הצורך ברפורמה בגופי ביטחון הפנים וזו נכנסה לתוקף ב-30 באפריל 2014, כאשר DCRI שינתה את שמה ל-DGSI, המינהל הכללי לביטחון פנים, שהפך לגוף שאינו כפוף למשטרה הלאומית אלא ישירות למשרד הפנים, עם סמכויות מורחבות. פטריק קלבר המשיך לכהן כראש הארגון.

ב-26 ביוני 2017 הנשיא עמנואל מקרון מינה את לורן נונייז לראש הארגון החדש.

## ראשי הארגון
### DCRI
* ברנאר סקווארצ'יני (2008–2012)

### DGSI
* פטריק קלבר (2012–2017)
* לורן נונייז (2017–)

## קישורים חיצוניים

* 
* ההכרזה הרשמית להקמת DGSI באתר משרד הפנים הצרפתי
* מידע על הסוכנות באתר Intelligence Online

## הערות שוליים

קטגוריה:צרפת: ארגונים ממשלתיים
קטגוריה:צרפת: צבא וביטחון
קטגוריה:קהילת המודיעין הצרפתית
קטגוריה:ארגוני אכיפת חוק
קטגוריה:ארגוני  אבטחת מידע
סם מונדי

**קרל "סם" אפטינג מונדי השלישי** (באנגלית: **Carl "Sam" Epting Mundy, III**) הוא קצין בדימוס בדרגת לוטננט גנרל, בתפקידו האחרון שירת כמפקד כוחות חיל הנחתים בפיקוד מרכז של ארצות הברית.

## ביוגרפיה
מונדי הוא בנו של הגנרל קרל מונדי ג'וניור ששירת כמפקד ה-30 של חיל הנחתים בשנים 1991–1995.

באוגוסט 1983 סיים לימודי תואר ראשון באוניברסיטת אובורן והתגייס לחיל הנחתים בו הוכשר כקצין חי"ר. שירת במפקד מחלקה וכמפקד פלוגה בגדוד השני של דיוויזיית הנחתים הראשונה. הוא השתתף ב"מבצע החזרת התקווה" בסומליה ובמלחמת המפרץ.

בתקופת מלחמת עיראק פיקד על גדוד נחתים השלישי של רגימנט הנחתים החמישי בדיוויזיית הנחתים הראשונה תחת פיקודו של ג'יימס מאטיס. על פועלו עוטר בלגיון ההצטיינות עם אות V לאומץ לב. במאמר דעה שפרסם בניו יורק טיימס חודשים ספורים לאחר שסיים את תפקידו, תחת הכותרת "Spare the Rod, Save the Nation" (ותרו על המקל, הצילו את האומה), קרא לנקוט במדיניות מקלה ורכה יותר כלפי הסונים בעיראק, גם במעוזים של השלטון הקודם כמו בעיר תיכרית. בשנים 2006–2008 פיקד על יחידת המשלוח ה-13 של הנחתים והוביל אותה במהלך 2007 בלחימה בעיראק בה הוצבה במחוז אל-אנבר.

שימש מדריך בבסיס הטירונות של חיל הנחתים פריס איילנד בקרוליינה הדרומית ובסיס חיל הנחתים קוונטיקו. שימש חבר בצוות מציאת הפתרון לבעיית מטעני הצד (IED) במחלקת ההגנה ושירת כראש מחלקת אסטרטגיה ותוכנית במטה חיל הנחתים וכקצין מטה בפיקוד מרכז של ארצות הברית.

ביולי 2013 מונה לסגן מפקד כוח המשלוח הראשון של הנחתים ומפקד חטיבת המשלוח הראשון של הנחתים בספטמבר 2014 מונה למפקד חטיבת המשלוח החמישית של הנחתים ולמפקד כוח המשימה 51 של הצי החמישי בבחריין, האחראי על המבצעים האמפיביים בזירת המזרח התיכון. בנוסף שימש סגן מפקד כוחות הנחתים בפיקוד מרכז של ארצות הברית. ביולי 2016 מונה למפקד פיקוד המבצעים המיוחדים של חיל הנחתים. ביולי 2018 הוחלף על ידי דניאל יו ומונה למפקד כוחות חיל הנחתים בפיקוד מרכז של ארצות הברית.

מונדי בוגר קורס קציני שריון מתקדם של צבא ארצות הברית, בוגר המכללה לפיקוד ומטה ובית הספר ללימודים מתקדמים של חיל הנחתים. בוגר המכללה למטה של הכוחות המשולבים ובוגר תוכנית לימודי מדיניות חוץ במכון ברוקינגס. נשוי ואב לשתי בנות.

## קישורים חיצוניים

* ביוגרפיה באתר חיל הנחתים
*ביוגרפיה באתר האוניברסיטה לביטחון לאומי
## הערות שוליים

קטגוריה:גנרלים בחיל הנחתים של ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:מלחמת המפרץ: אישים
קטגוריה:אמריקאים שנולדו ב-1960
אהבה היא שיר לשניים

**אהבה היא שיר לשניים** הוא השיר עמו ייצגה הזמרת אילנית את ישראל באירוויזיון 1977. את השיר כתבה עדנה פלג, והלחין ועיבד אלדד שרים.

לפי סדר הצגות השירים בתחרות האירוויזיון 1977, השיר הושמע אחד עשר במספר, וזכה במקום האחד עשר. לאחר שאילנית התבקשה לייצג את ישראל שנית באירוויזיון, היא הייתה הזמרת הראשונה שייצגה פעמיים את ישראל בתחרות.
## בחירת השיר
בשנת 1977 התבקשה אילנית (שהייתה אז זמרת השנה) לשוב ולייצג את ישראל באירוויזיון. נכתבו מספר שירים לקראת התחרות, בהם "נסיך החלומות" ("ולנטינו") (שמרית אור/קובי אשרת), אך הוועדה בחרה בסופו של דבר בשיר "אהבה היא שיר לשניים" (עדנה פלג/אלדד שרים), שהגיע רק למקום ה-11 אך עדיין זכה להצלחה. גם בארץ השיר הפך ללהיט. "נסיך החלומות" בוצע בסוף על ידי גלי עטרי בפסטיבל הזמר והפזמון של שנת 1978.

## באירוויזיון
שירה של אילנית הושמע אחד עשר במספר, לאחר ההרכב פסקליס, מריאנה, רוברט ובסי ששרו את השיר "שיעור מוזיקה" (ביוונית: Μάθημα σολφέζ) שייצג את יוון באירוויזיון. בתום ההצבעה, השיר קיבל 49 נקודות, וסיים במקום ה-11 מתוך 18.

## קישורים חיצוניים
* 
* 
* 

## הערות שוליים

קטגוריה:שירי אירוויזיון 1977
קטגוריה:שירי אילנית
קטגוריה:שירי ישראל באירוויזיון
קטגוריה:שירים בעברית
קטגוריה:שירי אהבה בעברית
Burp Suite

**Burp** או **Burp Suite** (באנגלית: **Burp Suite**, תעתיק עברי: **ברפ סוויט**) הוא כלי גרפי לבדיקות אבטחה של יישומי אינטרנט. הכלי נכתב בשפת Java ופותח על ידי חברת PortSwigger Security.

לכלי 2 גרסאות: גרסה חלקית הניתנת להורדה בחינם (Free Edition) וגרסה מלאה אותה ניתן לרכוש לאחר תקופת ניסיון (Professional Edition).

הכלי פותח על מנת לספק מענה ראוי לכלי מקיף שנועד לבדיקות אבטחה של יישומי אינטרנט.  

מלבד אפשרויות בסיסיות כגון: שרת פרוקסי (HTTP Proxy), סורק (Scanner) ופולש (intruder).

הכלי מכיל אפשרויות מתקדמות יותר כגון: עכביש (Spider), מהדר (repeater), מפענח (decoder), משווה (Comparer), מרחיב (extender) ורצף תשדירי (sequencer).

בנוסף, פיתחה החברה גם אפליקציית סלולר המכילה כלים דומים וזמינה להורדה למכשירים סלולריים עם גרסת תוכנה iOS 8 ומעלה בלבד.

## אפשרויות הכלי
* **HTTP Proxy** - בדיקה ושינוי בקשות העוברות מהלקוח אל השרת ולהפך. 
Proxy הוא באמת המהות של Burp Suite. באמצעות מינוף פונקציונליות ה- proxy, הכלי Burp Suite מסוגל לראות את כל התעבורה העוברת דרכה.  Burp Suite עובד כאדם שבאמצע, ועוזר לנו ליירט בקשות.
* **Scanner** - סריקת פגיעויות ביישומי אינטרנט (אפשרות זו קיימת בגרסה המלאה בלבד).
לסריקת הפגיעויות שנמצא ב-Burp Suite ניתן להוסיף הרחבה בשם HackBar שבעזרתו גם ניתן לנצל את החולשות ללא שימוש בכל נוסף.
* **Intruder** - תקיפות של יישומי אינטרנט (Brute Force).
במקרה שיש יישום עם דף התחברות שבו המשתמש צריך להזין אישורים כדי להמשיך הלאה. מנקודת מבט של בדיקת חדירות, כדאי לבדוק את דף הכניסה הזה עבור אישורי ברירת מחדל, סיסמאות חלשות או מנגנוני נעילה. זה המקום שבו Intruder יכול להיות שימושי. בהינתן רשימה של שמות משתמש וסיסמאות, Intruder יכול לנסות את כל השילובים הללו כדי לראות אם אחד מהם תואם.

אנו יכולים גם לשקול תרחיש אחר שבו יש לנו בקשה מעניינת שברצוננו לחקור עוד כדי לבדוק אם היא פגיעה ל-SQL Injection או XSS. ניתן יכולים פשוט להפנות את Intruder לכתובת ה-URL ולפרמטר שאנו רוצים לבדוק ולהאכיל אותו עם רשימה של מטענים של הזרקת SQL או סקריפטים חוצי אתרים. לאחר מכן הוא ינסה להכניס את כל המטענים שסיפקנו לפרמטר שאנו רוצים לבדוק ולהשיג לנו את התגובות. לאחר שהדבר נעשה, עלינו לבדוק את התגובות כדי לראות אם חלק מהמטען הביא למעשה לניצול של הפגיעות.
* **Spider** - סריקה אוטומטית של יישומי אינטרנט.
ראה זחלן רשת.
* **Repeater** - הקלטה ושחזור של תעבורת HTTP.

* **Decoder** - קידוד, גיבוב ופיענוח נתונים.

* **Comparer** - השוואה בין קלטים וקובצי נתונים.

* **Extender** - הרחבת האפשרויות הקיימות בכלי.

* **Sequencer** - איכות הרנדומליות של מחרוזות וקלטים שונים.

## חלופות ל- Burp Suite
השוק של כלי סריקת אבטחת יישומים גדל במידה רבה. בעוד ש-Burp Suite ממלא את רוב צורכי הבדיקה הידנית והאוטומטית, הוא מתחרה בכמה כלים אחרים כמו אלה המוצגים בטבלה הבאה.

## ראו גם
* רחרחן
* בדיקת חדירות
* Parrot Security
* OWASP Zap
* BeEF

## קישורים חיצוניים
* 

* פאביו ליאור רחמים, המדריך השלם ל-Burp Suite 

קטגוריה:תוכנות אבטחת מחשבים
קטגוריה:תוכנות הכתובות ב-Java
הוהנצולרן-הכינגן

**הוהנצולרן-הכינגן** (גרמנית: **Hohenzollern-Hechingen**) הייתה ענף בשושלת הוהנצולרן. נסיכי השושלת שלטו בנסיכות קטנה בדרום מערב גרמניה עד לשנת 1849, בה סופחה הנסיכות לפרוסיה.

## היסטוריה
בשנת 1576 מת קרל הראשון, רוזן הוהנצולרן, ונחלתו חולקה בין שלושת בניו; אייטל פרידריך הרביעי, רוזן הוהנצולרן ירש את הוהנצולרן-הכינגן, קרל השני, רוזן הוהנצולרן-זיגמרינגן ירש את הוהנצולרן-זיגמרינגן, וכריסטוף, רוזן הוהנצולרן-הייגרלוך ירש את הוהנצולרן-הייגרלוך. בשנת 1605 מת אייטל פרידריך הרביעי, ובנו יוהאן גאורג, רוזן הוהנצולרן-הכינגן עלה לשלטון במקומו. בשנת 1623 קיבל יוהאן גאורג את התואר נסיך, יחד עם בן דודו יוהאן, רוזן הוהנצולרן-זיגמרינגן.

בשנת 1806 הצטרפה הנסיכות לקונפדרציה של הריין, ובשנת 1815 הצטרפה הנסיכות לקונפדרציה הגרמנית. בשנת 1848 הוכרח קונסטנטין, נסיך הוהנצולרן-הכינגן במהלך מהפכות אביב העמים לתת חוקה לנסיכות, ולבסוף נאלץ לקבל סיוע מהצבא הפרוסי. בדצמבר 1849 הגיע קונסטנטין לידי הסכם עם ממלכת פרוסיה על סיפוח הנסיכות לפרוסיה, ובשנת 1850 סופחה הנסיכות לפרוסיה יחד עם נסיכות הוהנצולרן-זיגמרינגן, והשתיים אורגנו כפרובינציית הוהנצולרן.

לאחר מותו של קונסטנטין, נסיך הוהנצולרן-הכינגן בשנת 1869 ללא יורשים, קיבל קרל אנטון, נסיך הוהנצולרן-זיגמרינגן את התואר "נסיך הוהנצולרן".

[ימין|ממוזער|250px|[טירת הכינגן]]

## שליטי הוהנצולרן-הכינגן
### רוזני הוהנצולרן-הכינגן
* אייטל פרידריך הרביעי 1576–1605
* יוהאן גאורג 1605–1623

### נסיכי הוהנצולרן-הכינגן
* יוהאן גאורג 1623
* אייטל פרידריך החמישי 1623–1661
* פיליפ  1661–1671
* פרידריך וילהלם 1671–1735
* פרידריך לודוויג 1735–1750
* יוזף פרידריך וילהלם 1750–1798
* הרמן 1798–1810
* פרידריך הרמן אוטו 1810–1838
* קונסטנטין 1838-1849

## קישורים חיצוניים

* הוהנצולרן-הכינגן

קטגוריה:בתי מלוכה
קטגוריה:בית הוהנצולרן
קטגוריה:מדינות האימפריה הרומית הקדושה
קטגוריה:מדינות הקונפדרציה של הריין
קטגוריה:מדינות הקונפדרציה הגרמנית
קטגוריה:באדן-וירטמברג: מדינות וטריטוריות לשעבר
יוסק'ה נחמיאס

ממוזער
**יוסף (יוסק'ה) נחמיאס** (נולד בי"ז בחשוון ה'תרפ"ו, 4 בנובמבר 1925) הוא מבכירי לוחמי האצ"ל, מניצולי כלא עכו ואלטלנה, מראשי מוזיאון האצ"ל בתש"ח.

## קורות חיים
**יוסף נחמיאס** נולד למשפחה יהודית-ספרדית בירושלים בי"ז בחשוון ה'תרפ"ו, 4 בנובמבר 1925, דור שישי בארץ והבכור מבין עשרה אחים ואחיות. להוריו היו אלו נישואין שניים, אביו דוד נחמיאס היה קבלן. בשנת 1939 עברה משפחתו להתגורר בתל אביב, בה הצטרף לתנועת הנוער בית"ר.

בתיכון למד בקולג' הצרפתי בביירות ולאחר פרוץ מלחמת העולם השנייה חזר לארץ והמשיך את לימודיו בתיכון הצרפתי ביפו. עם התקדמות הכוחות הגרמנים לאזור המזרח התיכון, נשמע יוסק'ה לקריאת מוסדות היישוב ומפקדת האצ"ל, זייף את תעודת הלידה והתנדב לצבא הבריטי בהיותו בן 14 וחצי בלבד. שש שנים וחצי שרת בחיל ההנדסה של הצבא הבריטי, תחילה ביחידה ארצישראלית ולאחר מכן ביחידה בריטית. השתתף בקרבות בלבנון, מצרים ובמהלך פלישת בעלות הברית לסיציליה נפצע והוחזר לארץ. עם שובו לקח חלק בפעולות המחתרת, כאשר הוא עדיין חייל בריטי.

בין השנים 1944–1946 השתתף בפעולות מבצעיות רבות של האצ"ל במסגרת ח"ק (חיל קרב), ביניהן הפשיטה למחנה צריפין ופיצוץ המטוסים בשדה התעופה לוד.

במרץ 1946, במבצע "ליל הרכבות" שהתבצע במסגרת תנועת המרי העברי, לקח חלק בפיצוץ גשר רכבת ליד אשדוד, בקרבת גשר עד הלום. במהלך הנסיגה נתפס על ידי הבריטים עם קבוצה של 31 לוחמים, נשפט בבית דין צבאי ובהיותו חייל בריטי, נידון למוות בפני כיתת יורים, באשמת בגידה וגייס חמישי. גזר הדין לא הוצא אל הפועל ובמשפט חוזר הוחלף ב-15 שנות מאסר. לאחר שלושה-עשר חודשי מאסר, נמלט נחמיאס במהלך הפריצה לכלא עכו.

בין השנים 1947–1948 הוא המשיך להשתתף בפעולות של האצ"ל נגד השלטון הבריטי והיה לאחד מן הלוחמים שביצעו את ההתקפה על יפו. כמו כן, הוא נכח על סיפונה של אוניית הנשק של האצ"ל "אלטלנה", עת הופגזה מול חוף תל אביב. במהלכה השליך למים את מנחם בגין, שלא רצה לעזוב את האונייה הבוערת עד הרגע האחרון.

במלחמת העצמאות שירת בצה"ל בחטיבת יפתח של הפלמ"ח. עם שחרורו, שירת את המדינה במשך ארבע שנים וחצי בשליחות באפריקה. בין השנים 1981-1957 שימש דייל בחברת התעופה אל-על והיה מנהל שירותים בטיסה.

החל משנת 1982 משמש אחד מראשי מוזיאון האצ"ל בתש"ח בתל אביב ותפקידו העיקרי במוזיאון הוא כאיש עדות. נחמיאס הוא אחד ממפיציה הגדולים של מורשת האצ"ל בדור האחרון.

בשנת 2011 הוקרן סרט הסטודנטים "הפריצה לכלא עכו", בבימויו של בועז ארמוני. בסרט גילם השחקן קובי מאור את דמותו של נחמיאס. 

בשנת 2012 נחמיאס גילם את יחזקאל קורן בסרט הקולנוע "זוהר הרקיע", אשר נסוב סביב דילמת ההתנתקות מיישובי גוש קטיף.

## חיים אישיים
היה נשוי ליפה, לוחמת וחובשת קרבית באצ"ל, עד לפטירתה. לזוג נולדו 2 בנים: משה ודרור, 6 נכדים ו-7 נינים.

## קישורים חיצוניים
* 
* יוס'קה נחמיאס לוחם אצ"ל ותיק שהספיק להציל את בגין מהאלטלנה הבוערת, לברוח מכלא עכו, ולחטוף קצינים בריטים, ממשיך גם בגיל 80 להנחיל את מורשת הארגון במוזיאון האצ"ל, ראיון עומק על חייו בעיתון בשבע
* 
* 
* הייתי באצ"ל- סיפורו של יוסק'ה נחמיאס, רמת גן טלוויזיה קהילתית.
* על יוס'קה נחמיאס ומוזיאון האצ"ל בתש"ח, אתר מורשת הגליל.
* מגוון ראיונות וסיפורים עם יוס'קה נחמיאס, יוטיוב
* 

קטגוריה:אלטלנה
קטגוריה:מתנדבי היישוב לצבא הבריטי
קטגוריה:לוחמי האצ"ל
קטגוריה:בוגרי בית"ר
קטגוריה:חיילי צה"ל במלחמת העצמאות
קטגוריה:אנשי היישוב ילידי הארץ
קטגוריה:ישראלים שהגיעו לגיל מאה
קטגוריה:יהודים שהגיעו לגיל מאה
קטגוריה:ישראלים שנולדו ב-1925
הקורפוס הרביעי (ארצות הברית)

**הקורפוס הרביעי** היה קורפוס של צבא ארצות הברית שלחם במהלך מלחמת העולם הראשונה, ומלחמת העולם השנייה, ופורק בשנת 1968.

## היסטוריה
### מלחמת העולם הראשונה
הקורפוס הוקם ב-20 ביוני 1918 במהלך מלחמת העולם הראשונה. הוא נכלל בחיל המשלוח של ארצות הברית ונשלח לחזית המערבית. הקורפוס השתתף בקרב סן-מייל, במתקפת מז-ארגון ובקרב לורן. עם סיום המלחמה הוצב הקורפוס ככוח כיבוש בגרמניה, ופורק ב-11 במאי 1919.

### מלחמת העולם השנייה
הקורפוס הוקם מחדש באוקטובר 1939, ובמהלך שנותיה הראשונות של מלחמת העולם השנייה נותר הקורפוס בעתודה עד יוני 1944, עת הוצא הקורפוס השישי של לוסיאן טראסקוט מהזירה האיטלקית והועבר לזירה המערבית. הקורפוס הרביעי הועבר לזירה האיטלקית במקומו תחת פיקודו של ויליס קריטנברגר. הקורפוס כלל בתחילה שתי דיוויזיות שריון: האמריקנית ה-1, והדרום-אפריקנית ה-6, ושתי דיוויזיות חי"ר: האמריקנית ה-92, והברזילאית ה-1. בפברואר 1945 סופחה אל הקורפוס גם הדיוויזיה ההררית ה-10. 

הקורפוס לחם לסירוגין כחלק מהארמייה הבריטית השמינית והארמייה האמריקאית החמישית. עד קיץ 1944 הוא התקדם מצפון לארנו, ובחורף של אותה שנה מילא תפקיד מרכזי בהתקפת הארמייה החמישית על הקו הגותי במרכז הרי האפנינים, ומאבקה לפרוץ אל מישורי לומברדיה שמעבר להם. לאחר מכן השתתף במתקפת האביב של בעלות הברית בצפון איטליה, וכבש את ורונה וברשה. ב-13 באוקטובר 1945 פורק הקורפוס. ב-1958 הוא הוקם מחדש ובסיסו היה בברמינגהאם (אלבמה), הוא פורק בפעם האחרונה ב-1968.

## קישורים חיצוניים
* הקורפוס הרביעי 
קטגוריה:גייסות בצבא ארצות הברית במלחמת העולם השנייה
קטגוריה:גייסות בצבא ארצות הברית במלחמת העולם הראשונה
לאונרדו ז'רדים

**חוזה לאונרדו נונס אלבס סוזה ז'רדים** (בפורטוגזית: **José Leonardo Nunes Alves Sousa Jardim**; נולד ב-1 באוגוסט 1974) הוא מאמן כדורגל פורטוגלי המאמן את קבוצת א-ריאן הקטרית.

## ביוגרפיה
לאונרדו ז'רדים נולד בברצלונה בירתו של המחוז אנסואטגי בוונצואלה להורים פורטוגזים שהיגרו לוונצואלה לצורכי עבודה. בהיותו בגיל צעיר עזבו הוריו את ונצואלה והשתקעו באי מדיירה. ז'רדים שיחק כדורגל וכדוריד אך לא הצטיין וייעד את עצמו להיות מאמן כבר מגיל צעיר. מגיל 19 החל לאמן באופן חובבני קבוצות ילדים ונערים נשים ונערות בכדורגל ובכדוריד.

### קריירת אימון
בגיל 27 החל בקריירת האימון הרשמית שלו כשמונה לעוזר מאמן קאמאצ'ה - קבוצה מקומית באי מדיירה, למשך שנתיים. לאחר מכן החל לאמן בליגות הנמוכות בפורטוגל העלה את שאבאש לליגה השנייה, פוטר, ומונה למאמן ביירה-מאר מהליגה השנייה והעלה אותה לליגה הראשונה ופוטר גם משם בשל חילוקי דעות עם ההנהלה.

במאי 2011 מונה כמאמנה של בראגה, הוא הוביל אותה למקום השלישי כשהיא שוברת שיאי מועדון אך בסוף 2012 עזב את תפקידו בשל חילוקי דעות עם נשיא המועדון.

במאי 2012 מונה למאמנה של אולימפיאקוס היוונית הוא הוביל אותה לעונה ללא הפסדים ופער של 10 נקודות בטבלה, אך פוטר על רקע אי שביעות רצון מסגנונה ההגנתי של הקבוצה.

בקיץ 2013 שב לפורטוגל ומונה למאמנה של ספורטינג ליסבון. הוא הוביל אותה למקום השני בטבלה. הוא בחר לעזוב לאחר שקיבל הצעה ממנוקו.

בקיץ 2014 מונה למאמנה של מונקו, לאחר שנפרדה ממספר שחקנים מובילים. הוא הטמיע בקבוצה את שיטתו ופיתח שחקנים צעירים, בעונת 2015 סיים במקום השלישי בליגת העל הצרפתית. בעונת 17–2016 מונקו הפכה לקבוצה התקפית, היא הובילה לאורך רוב העונה את הליגה הצרפתית, בליגת האלופות העפילה עד לחצי הגמר תוך שהיא גוברת על מנצ'סטר סיטי בתוצאה 3-1 אך הודחה נגד יובנטוס בחצי הגמר. ב-11 באוקטובר 2018 פוטר מתפקידו לאחר רצף כישלונות של הקבוצה. ב-25 בינואר 2019 שב לאמן את מונקו. ב-29 בדצמבר 2019 סיים את תפקידו.

## קישורים חיצוניים

* 
* 

## הערות שוליים

קטגוריה:מאמני כדורגל פורטוגזים
קטגוריה:מאמני ספורטינג בראגה
קטגוריה:מאמני אולימפיאקוס בכדורגל
קטגוריה:מאמני ספורטינג ליסבון
קטגוריה:מאמני מונקו
קטגוריה:פורטוגזים שנולדו ב-1974
עונת 1971/1972 בפוטבול ליג

**עונת 1971/1972** הייתה העונה ה-73 של הפוטבול ליג שהיא הייתה הליגה האנגלית הבכירה בכדורגל. העונה החלה ב-14 באוגוסט 1971 והסתיימה ב-11 במאי 1972. בעונה זו התחרויות התקיימו בליגה הבכירה, בליגת משנה, בדיוויזיון השלישי ובדיוויזיון הרביעי.

הליגה הבכירה כללה 22 קבוצות. לסטר סיטי ושפילד יונייטד היו הקבוצות שעלו מליגת משנה.

עבור הניצחון הוענקו שתי נקודות ונקודה עבור תוצאת תיקו. אם כמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.

דרבי קאונטי זכתה באליפות בפעם הראשונה בתולדות המועדון.

בסוף העונה לליגת משנה ירדו נוטינגהאם פורסט והאדרספילד טאון. במקומן לליגה הבכירה עלו נוריץ' סיטי ובירמינגהאם סיטי.

## כדורגלנים מצטיינים
פרנסיס לי ממנצ'סטר סיטי כבש 33 שערים וזכה בתואר מלך השערים.  

גורדון בנקס מסטוק סיטי זכה בפרס כדורגלן השנה של התאחדות עיתונאי הכדורגל האנגלית.

## טבלת הליגה

## קישורים חיצוניים
* נתונים מפורטים מאתר rsssf
* נתונים מאתר bdfutbol
* נתונים מאתר worldfootball

## הערות שוליים

קטגוריה:תחרויות כדורגל ב-1971
קטגוריה:תחרויות כדורגל ב-1972
קטגוריה:עונות בפוטבול ליג
קטגוריה:1971 בממלכה המאוחדת
קטגוריה:1972 בממלכה המאוחדת
ליאו ביל

**ליאו מרטין ביל** (באנגלית: **Leo Martin Bill**; נולד ב-31 באוגוסט 1980) הוא שחקן אנגלי, הידוע בעיקר מהופעתו בתפקיד ג'יימס ברוקלבנק בסרט "The Living and the Dead" מ-2006.

## ביוגרפיה
ביל נולד במחוז ווריקשייר שבאנגליה. הוא בנם של השחקנים שילה קלי וסטיבן ביל.

בקולנוע שיחק ביל בסרטים "פארק גוספורד", 28 יום אחרי", "וירה דרייק", "קינקי בוטס", "להיות ג'יין", "אליס בארץ הפלאות", "מר טרנר" וב"אליס מבעד למראה".

ב-2010 שיחק ביל בפרק "A Christmas Carol" בסדרת המדע בדיוני "דוקטור הו". ב-2017 הופיע בסדרת הטלוויזיה "טאבו" בתפקיד וילטון, קצין בחברת הודו המזרחית הבריטית.

;תיאטרון
ב-2010 הופיע ביל בתפקיד אליסטר רייל במחזה "Posh" מאת לורה וייד בתיאטרון רויאל קורט. ב-2011 שיחק בתפקיד צ'ארלס סרפייס במחזה "בית ספר לשערוריות" מאת ריצ'רד שרידן במרכז האמנויות ברביקן בבימויה של דבורה וורנר. ב-2015 הופיע בתפקיד הוריישו בהפקה של "המלט" לצדו של בנדיקט קמברבאץ' ששיחק בתפקיד הראשי.

## פילמוגרפיה

## פרסים ומועמדויות

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:בוגרי האקדמיה המלכותית לאמנות הדרמה
קטגוריה:אנגלים שנולדו ב-1980
פיל כץ

**פיליפ וולטר כץ** (באנגלית: **Phillip (Phil) Walter Katz**; 3 בנובמבר 1962 – 14 באפריל 2000) היה מתכנת מחשבים יהודי-אמריקאי שהתפרסם בעיקר עקב המצאת פורמט הקבצים Zip לדחיסת נתונים, המחבר של תוכנת PKZIP ליצירת קובצי zip שרצה תחת DOS.

מאבק זכויות יוצרים בין System Enhancement Associates והחברה של כץ "PKWARE, Inc", זכה לפרסום נרחב בקהילת ה-BBS בשלהי שנות השמונים.

על אף הצלחתו המקצועית, סבל כץ מבידוד חברתי ואלכוהוליזם כרוני בשנות חייו האחרונות, ב-14 באפריל 2000 נמצאה גופתו בחדר מלון במילווקי. סיבת המוות נקבעה, לפיה סבל מדימום בלבלב שנגרם מהרעלת אלכוהול חריפה. פיל כץ היה בן 37 שנים במותו.

לאחר מותו נרכשה "PKWare" במרץ 2001 על ידי קבוצת משקיעים.

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מתכנתים  יהודים
קטגוריה:מתכנתים אמריקאים
קטגוריה:מייסדי חברות טכנולוגיה יהודים
קטגוריה:בוגרי אוניברסיטת ויסקונסין-מילווקי
קטגוריה:אמריקאים שנולדו ב-1962
קטגוריה:אמריקאים שנפטרו ב-2000
פיג'ו 905

ממוזער|280px|פיג'ו 905, שנת 1990  
ממוזער|280px|פיג'ו 905 דגם Evo 1B - מבט לתא הנהג
**פיג'ו 905** (בצרפתית: **Peugeot 905**) היא מכונית מרוץ מתוצרת חברת פיג'ו, הצרפתית, אשר יוצרה משנת 1990 ועד 1993. הדגם יועד למרוצי מכוניות.

## פיג'ו 905

גוף ה"פיג'ו 905" בנוי מיציקת סיבי פחמן, בתוך גוף הרכב. 

בדגם ה"פיג'ו 905" מושב נהג בלבד. צמיגי דגם ה"פיג'ו 905", תוצרת "Michelin", במידות: 32x63x17 ו-34x70x18.

ה"פיג'ו 905" זכתה בשנת 1992 במרוץ 24 השעות של לה מאן. בשנת 1993 זכה במרוץ דגם "פיג'ו 905 Evo 2."

הדגם אשר החליף את ה"פיג'ו 905" קרוי: פיג'ו 908.

## גרסאות
* פיג'ו 905 Evo 1   (שנת 1990), (הדגם היה קרוי גם : "פיג'ו 905 Lm") 
* פיג'ו 905  Evo 1 bis   (שנת 1991), (הדגם היה קרוי גם : Evo 1B)
* פיג'ו 905  Evo LM (שנת 1992)
* פיג'ו 905  Evo 2  (שנת 1993)

## תמונות

קובץ:Peugeot 905 Evo2 at Le Mans Museum.jpg| פיג'ו 905 דגם Evo2
קובץ:Peugeot 905 (6721602499).jpg| פיג'ו 905
קובץ:1992 Peugeot 905 Evolution 1.7 Le Mans winner, driven by Derek Warwick, Yannick Dalmas and Mark Blundell photo 5.JPG| פיג'ו 905
קובץ:Peugeot 905 at 2013 Le Mans 001.jpg| פיג'ו 905 במרוץ "לה מאן" בשנת 2013
קובץ:Peugeot 905 5.jpg| פיג'ו 905 - מבט לתא הנהג (דגם Evo 1B) 


## ראו גם
* פיג'ו
* פיג'ו 908  HDi FAP 
* פיג'ו 908
* מכונית על
* סיב פחמן
* מרוץ מכוניות

## לקריאה נוספת
* פיג'ו 905 במרוץ לה מאן (1992 - 1993 Peugeot 905 Evo 1 Bis - Images)
* פיג'ו 905 זוכה במרוץ לה מאן ( Peugeot 905: TheFrenchies'Other Le Mans Winner)

* פיג'ו 905 במרוץ לה מאן 

## קישורים חיצוניים

* [פיג'ו 905 זוכת [מרוץ 24 השעות של לה מאן] בשנת 1993 ] (7:48 דקות) (יו-טיוב)
905
קטגוריה:מכוניות עשויות סיבי פחמן
קטגוריה:דגמי מכוניות שהושקו ב-1990
קטגוריה:מכוניות צרפתיות
קטגוריה:מכוניות מרוץ
קטגוריה:מכוניות ספורט
קטגוריה:מכוניות מנוע מרכזי
נשיא הרפובליקה הסינית

**נשיא טאיוואן**, רשמית **נשיא הרפובליקה הסינית** (בסינית: 中華民國總統; פין-יין: Zhōnghuá Mínguó Zǒngtǒng) הוא ראש המדינה של טאיוואן, המשרה העליונה ביותר ברפובליקה הסינית והוא המפקד העליון של הכוחות המזוינים.

בדומה לנשיא מדינת ישראל, נשיא טאיוואן אינו נחשב חלק מאף אחת מרשויות השלטון; אך בניגוד לנשיא הישראלי, שתפקידו טקסי בלבד, לנשיא טאיוואן סמכויות פוליטיות משמעותיות, ואכן המשטר בטאיוואן הוא משטר נשיאותי.

הרפובליקה הסינית הוקמה בשנת 1912 על שטחי סין היבשתית, ברם לאחר השתלטות המפלגה הקומוניסטית הסינית על כל השטחים, ממשלת הרפובליקה הסינית התמקמה באי טאיוואן בשנת 1947. תפקיד הנשיא נוסד בשנת 1948 ולנשיא הראשון מונה צ'יאנג קאי שק ששלט עד מותו בשנת 1976.

נשיא הרפובליקה הסינית הנוכחי הוא לאי צ'ינגדה, שנכנס לתפקיד ב-20 במאי 2024. הוא החליף את צאי אינג-ון, שכיהנה מאז 2016 והייתה לאישה הראשונה שכיהנה כנשיאה בהיסטוריה של המדינה.

## נשיאי הרפובליקה הסינית
;נשיאי הרפובליקה הסינית לאחר כינון חוקת 1947

## קישורים חיצוניים

*

*
חוט בנאים

ממוזער|חוט בנאים טיפוסי
**חוט בנאים** (נקרא גם: **חוט סימון**) הוא כלי עבודה ידני המשמש לסימון קווים ישרים בעבודות בניה ונגרות.

## מבנה
חוט בנאים עשוי בדרך כלל מחוט כותנה, או חומר סינתטי חזק ואלסטי. מגיע בדרך כלל כשהוא מלופף.

לשימוש רב פעמי, ניתן להשתמש בצ'וק ליין, מכשיר המאחסן בתוכו חוט עשוי מחומר הסופח אבקת סימון ובקצהו מותקן תופסן. את הצוק ליין ממלאים מדי פעם באבקת סימון צבעונית הצובעת את החוט.

## שימושים
להלן מספר שימושים בחוט הבנאים:
* במהלך מתווה יסודות, משמש לסימון תוואי שטח (בעיקר בעבודות בנייה). עם מריחתו בגיר לבן, מתיחתו והצמדתו לקרקע, יכול לסמן קו ישר (Skirrett). בעזרת החוט מתווים את המסלול המבוקש מנקודה לנקודה.
* בהנחת מרצפות - מסמן את המיקום הישר של המרצפות המונחות, כדי לוודא שהריצוף יצא ישר ומדויק.
* בהנחת לבנים על נדבך הקיר - התווית קו ישר שלידו יונחו הבלוקים.
* משמש גם לקשירה של משקולת, כדי לבדוק ניצבות של קיר (כמו אנך).
* בתור שנוגריסט בתחילת העבודה, לסימון גבולות או אפילו לסימון גובה.
* ניתן להשחיל חוט בנאים באמצעות שואב אבק, והוא יוביל אחריו חוט משיכה חזק יותר.
* ניתן להשתמש בחוט זה במגוון עבודות אומנות ויצירה, תליית תמונות ועוד.
* ולכל צורך של חוט, לקשירה רופפת של חומר גלם.

חוט בנאים אינו טוב לסימון גובה במפתחים גדולים, עקב משקלו העצמי.

קטגוריה:חומרי בניין
בנאים
נוף בסביבות ירושלים

"**נוף בסביבות ירושלים**" או "**נס הרים**" (1994) הוא הדפס מאת הצייר הישראלי עופר ללוש.

## תיאור
"נוף בסביבות ירושלים" הוא הדפס המתאר נוף הררי של אזור נס הרים, בקרבת העיר ירושלים. תיאור נוף ירושלים הוא נושא שכיח ביצירות האמן. העבודה הודפסה בטכניקה של גיר, אקווטינטה וחומצה חיה במרכז גוטסמן לתחריט בכברי במהדורה של 6 עותקים. הנוף ההררי מחולק לשלוש גליונות נייר, במתכונת של טריפטיכון, בגובה כולל של 190 ס"מ וברוחב של 375 ס"מ. העבודה מאופיינת באקספרסביות של הרישום, שנוצרה על ידי השימוש בטכניקת האקווטינטה ובהוספת כתמי החומצה על פלטות התצריב העשויות נחושת.

העבודה הוצגה בתערוכת היחיד של ללוש בגלריה האוניברסיטאית (1994). בתערוכה "עופר ללוש: בין תחריט לפיסול" (2005) במוזיאון הפתוח תפן הוצגה גרסה צבועה של ההדפס.

## הערות שוליים

קטגוריה:תצריבים
קטגוריה:הדפס ישראלי
קטגוריה:טריפטיכון
קטגוריה:יצירות משנת 1994
קטגוריה:מוזיאון ישראל: הדפסים
הוהנצולרן-הייגרלוך

**הוהנצולרן-הייגרלוך** (**Hohenzollern-Haigerloch**) הייתה ענף בשושלת הוהנצולרן. נסיכי השושלת שלטו בנסיכות קטנה בדרום מערב גרמניה עד לשנת 1849, בה סופחה הנסיכות לפרוסיה.

## היסטוריה
בשנת 1576 מת קרל הראשון, רוזן הוהנצולרן, ונחלתו חולקה בין שלושת בניו; אייטל פרידריך הרביעי, רוזן הוהנצולרן ירש את הוהנצולרן-הכינגן, קרל השני, רוזן הוהנצולרן-זיגמרינגן ירש את הוהנצולרן-זיגמרינגן, וכריסטוף, רוזן הוהנצולרן-הייגרלוך ירש את הוהנצולרן-הייגרלוך. בשנת 1634 מת קרל, רוזן הוהנצולרן-הייגרלוך ללא ילדים, ונחלתו עברה להוהנצולרן-זיגמרינגן.

בשנת 1681 הוקמה הוהנצולרן-הייגרלוך מחדש על ידי פרנץ אנטון, רוזן הוהנצולרן-הייגרלוך - בנו של מיינהרד הראשון, נסיך הוהנצולרן-זיגמרינגן, והיא התקיימה שוב עד למותו של פרנץ כריסטוף אנטון, רוזן הוהנצולרן-הייגרלוך בשנת 1767.

[שמאל|ממוזער|250px|[טירת הייגרלוך]]

## שליטי הוהנצולרן-הייגרלוך
### הקמה ראשונה
* כריסטוף 1576-1592
* יוהאן כריסטוף 1592-1620
* קרל (1620-1634)

### הקמה שנייה
* פרנץ אנטון 1681-1702
* פרדיננד לאופולד 1702-1750
* פרנץ כריסטוף אנטון 1750-1767

## קישורים חיצוניים
* הוהנצולרן-הייגרלוך

קטגוריה:בתי מלוכה
קטגוריה:בית הוהנצולרן
קטגוריה:מדינות האימפריה הרומית הקדושה
קטגוריה:באדן-וירטמברג: מדינות וטריטוריות לשעבר
לילך רוזנברג-פרידמן

**לילך רוזנברג-פרידמן** (נולדה ב-1969) היא היסטוריונית ישראלית במחלקה ללימודי ארץ ישראל וארכאולוגיה באוניברסיטת בר-אילן. רוזנברג-פרידמן עוסקת בעיקר בהיסטוריה החברתית של היישוב ושל מדינת ישראל, בדגש על 'היסטוריה מלמטה' ועל הכללת מגוון של קולות בשיח ההיסטורי. מחקריה עוסקים בפרט בנשים, במגדר ובמשפחה.

## ביוגרפיה
רוזנברג-פרידמן נולדה בשנת 1969 ברמת גן. את שלושת תאריה האקדמיים קיבלה במחלקה ללימודי ארץ ישראל וארכאולוגיה באוניברסיטת בר-אילן. את תואר הדוקטור קיבלה בשנת 2002. עבודת הדוקטור שלה, בהנחיית פרופ' מרגלית שילה, עסקה בנושא "נשים ומגדר בציונות הדתית: ארגון, התיישבות וביטחון, 1948-1918".

החל משנת 2017 רוזנברג-פרידמן מכהנת כפרופסור-חבר במחלקה ללימודי ארץ ישראל וארכאולוגיה באוניברסיטת בר-אילן (בשנים תשע"ב ותשע"ו זכתה בפרס המרצה המצטיינת). בשנים 2022-2017 כיהנה כראש המחלקה.

מחקריה עוסקים בתחומי מחקר הנוגעים להיסטוריה חברתית של היישוב ושל מדינת ישראל ובפרט בהתפתחות הציונות הדתית, בעיקר בתחומי חינוך ומגדר; תפיסות של מגדר ואימהוּת בעידן של תמורות לאומיות ובעתות חירום, תוך הצגת דפוס חדש של אימהות לאומית, שאינה רק הרחבה של האימהות הפרטית, אלא המרה של האימהות הפרטית בלאומית, יחד עם נטישה זמנית של הילדים הביולוגיים; עיצוב זהויות בתקופות משתנות; השפעת חיי היומיום על עיצוב אופני מנהיגות שונים, ואופן התגבשותה של מנהיגות נשית במרחב גברי.

רוזנברג-פרידמן פעילה גם במרחב הציבורי, כמו בפורום נשים דתיות באתר קולך, מתוך שאיפה לתרום להכללת הקול הנשי בהיסטוריה ולהכרה בו.

רוזנברג-פרידמן נשואה ואם לארבעה ילדים, ומתגוררת בשוהם.

## פרסומים ומחקרים בולטים
* 
* 
* 
* לילך רוזנברג־פרידמן, **ציונות מבטן ומלידה: הילודה ביישוב ובמדינת ישראל בראשיתה: מניעתה ועידודה 1960-1918**, מכון בן-גוריון לחקר ישראל והציונות, 2023

* Lilach Rosenberg-Friedman, **[[Birthrate Politics in Zion: Judaism, Nationalism and Modernity under the British Mandate|Birthrate Politics in Zion: Judaism, Nationalism, and Modernity under the British Mandate]]**, Indiana university press, 2017

## קישורים חיצוניים

* 
* 
* 
* 
* 
* 
* דף הספר **[https://www.combinedacademic.co.uk/9780253028891/birthrate-politics-in-zion/ Birthrate Politics in Zion]**, באתר **[https://www.combinedacademic.co.uk/ Combined Academic Publishers]**
* 

קטגוריה:היסטוריוניות ישראליות
קטגוריה:היסטוריונים ישראלים
קטגוריה:שוהם: אישים
קטגוריה:חוקרי הציונות
קטגוריה:חוקרות הציונות
קטגוריה:היסטוריונים של ישראל
קטגוריה:היסטוריוניות של ישראל
קטגוריה:סגל אוניברסיטת בר-אילן: ארץ ישראל וארכאולוגיה
קטגוריה:בעלות תואר דוקטור מאוניברסיטת בר-אילן
קטגוריה:בעלי תואר דוקטור מאוניברסיטת בר-אילן
קטגוריה:ישראליות שנולדו ב-1969
קטגוריה:ישראלים שנולדו ב-1969
מורדרד

ממוזער|"סר מורדרד" (1902) מאת הנרי ג'אסטיס פורד
**מורדרד** או **מודרד** (באנגלית: Mordred או Modred, בוולשית: ***Medrawt***) הוא דמות באגדת המלך ארתור, הידוע כבוגד שלחם במלך ארתור בקרב קמלן, בו הוא נהרג וארתור נפצע אנושות.

## באגדת המלך ארתור
האזכור הראשון של מורדרד (בו הוא מכונה *מודרדוס*) נמצא בספר "ההיסטוריה של מלכי בריטניה" (*Historia Regum Britannia*e), אשר נכתב על ידי ג'פרי ממונמות' בשנת 1136 לערך. בספר, מורדרד מתואר כאחיינו וכבוגד של ארתור. מסופר כי ארתור השאיר את מורדרד אחראי לכס המלוכה בזמן שהוא חצה את תעלת למאנש כדי להילחם בנציב הרומי, לוסיוס. במהלך היעדרו, מורדרד הכתיר עצמו למלך ונאף עם אשתו של ארתור, גווינביר. ג'פרי לא מציין עד כמה גווינביר שיתפה פעולה עם מעשיו של מורדרד, אלא כותב כי המלכה "הפרה את נדריה" וכי הוא "מעדיף לא לומר דבר בעניין." בעקבות זאת, ארתור שב לבריטניה ולחם נגד מורדרד בקרב קמלן, ולבסוף הרג אותו. ארתור נפצע אנושות בקרב ונשלח לאבלון.

## קשר משפחתי
העדויות בנוגע לקשר המשפחתי בין מורדרד וארתור אינן חד-משמעיות, אך כיום מורדרד ידוע כבנו הממזר של ארתור מאחותו למחצה, מורגן, למרות שבעיבודים מודרניים, דמותה של מורגן מיוחסת לזו של מורגן לה פיי. בספרות המוקדמות, מורדרד נחשב לבנה הממזר של מורגן, שהייתה ידועה בשם אנה, מבעלה, המלך לוט מאורקני. אחיו הביולוגיים ואחיו למחצה של מורדרד הם גאווין, אגרביין, גאהריס וגארת'.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:אגדות המלך ארתור
קטגוריה:דמויות ספרותיות
פיג'ו 908

ממוזער|280px|פיג'ו 908 דגם HYbrid4 
ממוזער|280px|  פיג'ו 908
**פיג'ו 908** (בצרפתית: **Peugeot 908**) היא מכונית מרוץ מתוצרת חברת פיג'ו, הצרפתית, אשר יוצרה בשנת 2011.

## פיג'ו 908
הדגם יועד למרוצי מכוניות.

גוף ה"פיג'ו 908" בנוי מיציקת סיבי פחמן, בתוך גוף הרכב. 

בדגם ה"פיג'ו 908" מושב נהג בלבד. צמיגי דגם ה"פיג'ו 908", תוצרת "Michelin".

הדגם החליף את פיג'ו 905.

בשנת 2011 דגמי "פיג'ו 908" השתתפו במרוץ 24 השעות של לה מאן והגיעו למקום השני, שלישי ורביעי.

## גרסאות
* פיג'ו 908
* Peugeot 908 HYbrid4

## תמונות

קובץ:PLM 2011 7 Peugeot 2.jpg| פיג'ו 908, שנת 2011
קובץ:2011 Le Mans 24 Qualifying 01.jpg| פיג'ו 908 במרוץ לה מאן
קובץ:Peugeot908-1300ccm.jpg | פיג'ו 908
קובץ:2011-03-04 Autosalon Genf 1341.JPG| פיג'ו 908, דגם היבריד 4
קובץ:2011-03-04 Autosalon Genf 1334.JPG| פיג'ו 908, דגם היבריד 4


## ראו גם
* פיג'ו
* פיג'ו 905
* פיג'ו 908  HDi FAP 
* מכונית על
* סיב פחמן
*מרוץ מכוניות

## לקריאה נוספת
* פיג'ו 908  (2011 Peugeot 908 - Images, Specifications and Information)

## קישורים חיצוניים

* פיג'ו 908 במרוץ לה-מאן (17:20 דקות), יו-טיוב
908
קטגוריה:מכוניות עשויות סיבי פחמן
קטגוריה:דגמי מכוניות שהושקו ב-2011
קטגוריה:מכוניות צרפתיות
קטגוריה:מכוניות מרוץ
קטגוריה:מכוניות ספורט
קטגוריה:מכוניות מנוע מרכזי
פרדריק פדילה

**פרדריק "פרד" מ. פדילה** (באנגלית: **Frederick "Fred" M. Padilla**; נולד ב-1959) הוא קצין בדימוס בדרגת מייג'ור גנרל בחיל הנחתים של ארצות הברית. כיהן כנשיא האוניברסיטה לביטחון לאומי.

## ביוגרפיה
פדילה נולד בטורחון שבספרד, בן לאב ששירת כקצין בחיל האוויר של ארצות הברית. ב-1982 סיים תואר ראשון בגאוגרפיה מאוניברסיטת מזרח קרולינה וב-1983 התגייס לחיל הנחתים של ארצות הברית.

שירת כמפקד מחלקה, מפקד פלוגה ושליש בגדוד השלישי של רגימנט המרינס השישי. שימש מפקד פלוגה רובאית ומפקד פלוגה מסייעת בגדוד השלישי של רגימנט הנחתים התשיעי. קצין מבצעים בדיוויזיית הנחתים הראשונה ומפקד הגדוד הראשון ברגימנט הנחתים החמישי. בתקופת פיקודו השתתף הגדוד במלחמת עיראק והיה הכוח הקרקעי הקונבנציונלי הראשון שפלש למדינה, הוא השתלט על אזור שדות הנפט ברומליה שבסמוך לגבול עם כווית ובהמשך הוטלה עליו המשימה לכבוש את ארמון הנשיאות של סדאם חוסיין בבגדאד.

תפקידים נוספים כללו שירות באגף התכנון ובאגף המשאבים של המטות המשולבים, מפקד כוח הנחתים על ספינת האספקה "Canopus", מפקד בית הספר לחי"ר-מערב וראש מטה פיקוד פיתוח הלוחמה של הנחתים בבסיס קוונטיקו.

באוגוסט 2009 קודם לדרגת בריגדיר גנרל ומונה למפקד בסיס הטירונים של הנחתים באי פריס שבקרוליינה הדרומית. ביולי 2011 מונה למפקד דיוויזיית הנחתים השלישית המוצבת באוקינאווה שביפן.

ביולי 2013 קודם לדרגת מייג'ור גנרל ומונה לראש אגף תוכניות, מדיניות ומבצעים במטה חיל הנחתים. בנובמבר 2014 מונה לנשיא האוניברסיטה לביטחון לאומי וכיהן בתפקיד עד ספטמבר 2017. לאחר מכן מונה לראש מנהלת יכולות אינטגרציה משולבות במחלקת פיתוח הלוחמה והאינטגרציה של חיל הנחתים. הוא פרש מהשירות ב-2019.

פדילה בוגר המכללה לפיקוד ומטה של חיל האוויר, בוגר המכללה למטה של הכוחות המזוינים ובעל תואר שני בלימודי ביטחון לאומי ואסטרטגיה ממכללת המלחמה של הצי.

## קישורים חיצוניים

* ביוגרפיה באתר האוניברסיטה לביטחון לאומי

## הערות שוליים

קטגוריה:גנרלים בחיל הנחתים של ארצות הברית
קטגוריה:אמריקאים מעוטרי אות לגיון ההצטיינות
קטגוריה:נשיאי אוניברסיטאות בארצות הברית
קטגוריה:מפקדי דיוויזיית הנחתים השלישית
קטגוריה:אמריקאים שנולדו ב-1959
משהו נפלא

**משהו נפלא** (באנגלית: **Some Kind of Wonderful**) הוא סרט נעורים אמריקאי משנת 1987.

## עלילה
הסרט עוסק בהיררכיה החברתית הקיימת בבית ספר תיכון ציבורי בארצות הברית. קית' הוא בן להורים ממעמד הצווארון הכחול, העובד במוסך בנוסף ללימודיו בבית ספר, ושואף להיות צייר. אביו של קית' רוצה מאד לשלוח אותו לקולג', כדי שיהיה הראשון במשפחה שילמד לימודים גבוהים ויעשה קריירה עסקית.  ידידתו הטובה ביותר היא ווטס, טומבוי ומתופפת.  השניים היו רוצים לשפר את מעמדם החברתי.  

קית' מאוהב באמנדה, מלכת הכיתה והנערה הפופולרית ביותר בבית הספר.   הוא מבלה שעות בעבודה על ציור של אמנדה. אמנדה יוצאת עם הארדי, נער מפונק ואנוכי משכונה עשירה. אמנדה עצמה אינה עשירה, אלא באה מאותה שכונת פועלים של קית' ו ווטס. היא משאילה את הבגדים האופנתיים שהיא לובשת מחברותיה.  הארדי מתייחס אליה כאל רכושו, ומתעסק במקביל עם נערה אחרת.    

אמנדה נפרדת מהארדי,  וקית' מציע לה לצאת איתו.  אמנדה מסכימה, בעיקר כדי לעצבן את הארדי.  השמועה על הדייט שלהם מתפשטת בבית הספר ומעלה את הפופולריות של קית', בעוד הפופולריות של אמנדה יורדת. ווטס רואה את הקשר המתפתח בין קית' לאמנדה, ומגלה שרגשותיה כלפי קית' עמוקים משחשבה. היא מנסה לשכנע את קית' שאמנדה אינה מתאימה לו, וכשזה לא עוזר, היא מנסה לעורר את קנאתו של קית' על ידי כך שהיא מעמידה פנים שהיא אוהבת נער אחר.  קית' לא שם לב לכך, ולהוט עדיין אחרי אמנדה.    

במקביל, הארדי שומע על הדייט, ומתחיל לקנא באמנדה,   עקב הקשר בינה ובין קית'. הוא מזמין את קית' ואמנדה למסיבה בביתו לאחר הדייט שלהם. במסיבה הוא מתכנן שקית' יוכה ויושפל על ידי חבריו. 

לקית' נודע, דרך אחותו, שהדייט עם אמנדה הוא מזימה שנועדה לבייש אותו. הוא חושד שגם אמנדה מעורבת במזימה. קית' מחליט בכל זאת להמשיך בתוכניתו, אבל לגרום לדייט להיות משהו מיוחד. הוא מבזבז את כל חסכונותיו לקולג' על מסעדה יוקרתית ועל רכב מפואר שכור. בעצת חברתו ווטס הוא גם קונה עגילים יקרים. כשאביו של קית', קליף, שומע שהוא בזבז את החסכונות לקולג' למטרות אלו, הוא כועס מאד עליו, אבל קית' מצליח לשכנע אותו שיש לו זכות להחליט ולבחור.    ווטס  אומרת לקית' שאמנדה אוהבת בחורים שיודעים לנשק היטב, ומציעה לו שהיא תאמן אותו בנשיקות.  קית' מתנשק איתה, עיוור לתשוקתה אליו.   

בליל הדייט עם אמנדה, מופיע קית' לקחת אותה עם רכב יקר, כשווטס משמשת כנהג שלו. הם נוסעים למסעדה יקרה, אך מחפתחת ביניהם מריבה.  לאחר מכן הם נוסעים למוזיאון לאמנות, שם מראה לה קית' את הציור שצייר אותה, ומעניק לה את העגילים היקרים. קית' ואמנדה מתנשקים, בעוד ווטס מתבוננת בהם ממרחק.  

כשהם מגיעים למסיבה של הארדי,  חבריו של הארדי עומדים להכות את קית'.  אבל דאנדן, חבר של קית' מבית הספר, נחלץ לעזרתו.  הארדי מתגלה כפחדן, ומושפל ראשית על ידי קית' ואז על ידי אמנדה שסוטרת על פניו של הארדי  פעמיים.   ביציאה מהמסיבה, ווטס מתנצלת בפני אמנדה ועוזבת את המקום דומעת.  אמנדה מבינה שווטס מאוהבת בקית' ומשיבה לקית' את העגילים באומרה 'בתוך לבך רצית להביא אותם למישהי אחרת', ומאיצה בו לתת אותם לווטס. קית' מבין שאהבתו האמיתית היא ווטס. הוא נפרד מאמנדה ורץ אחרי ווטס המתרחקת, משיג אותה ומנשק אותה. הוא מעניק לווטס את העגילים, והיא מאושרת.  קית' אומר לווטס, 'את נראית טוב כשאת לובשת את העתיד שלי'. 

## קישורים חיצוניים

קטגוריה:סרטי 1987
קטגוריה:סרטי נעורים אמריקאיים
קטגוריה:סרטי הווארד דויטש
קטגוריה:סרטי דרמה רומנטית אמריקאיים